Opdateret: Der er nu lukket for gassen. En gasledning på Ryetsvej i Frederikshavn blev overgravet tidligt mandag eftermiddag. - Der arbejdes på livet løs for at få at få lukket for gassen, og vi kan ikke sætte tid på, hvor længe det tager, fortalte Karsten Højrup Kristensen, vagtchef ved Nordjyllands Politi. - Kan man lugte gas, skal man holde sig indenfor, advarede vagtchefen. Gasudslippet er sket i forbindelse med gravearbejde i området, og derfor var Ryetsvej spærret fra Brønderslevvej til Solvang, mens der blev arbejdet på stedet. - Der skete en skade i det, at man har gravet nye ledninger ned, fortæller Dorthe Krogh, indsatsleder ved Nordjyllands Beredskab. Beredskabet var til stede i tilfælde af, at ledningsbruddet skulle blive antændt. - Når der sker sådan et uheld, så bliver vi tilkaldt i tilfælde af, at der skulle ske en udvikling af en eventuel gassky, som kan blive antændt og skabe brand, fortæller Dorthe Krogh, Nordjyllands Beredskab. - Arbejdet gik på at vente på et firma, der kunne lukke for udslippet med nogle klemmer. Efter en halv time var arbejdet overstået, og afspærringen blev taget ned. - Det var et lille udslip på en mindre ledning, så borgerne er sikret nu og har ikke noget at være bekymret for, siger Dorthe Krogh.

Opsummering:
Der er meldinger om "kraftig lugt af gas i området," oplyser Nordjyllands Beredskab